CELEX: 62011CN0248
Language: sk
Date: 2011-05-23 00:00:00
Title: Vec C-248/11: Návrh na začatie prejudiciálneho konania, ktorý podal Curtea de Apel Cluj (Rumunsko) 23. mája 2011 — v trestnej veci Rareș Doralin Nilaș, Gicu Agenor Gânscă, Ana-Maria Oprean (fostă Șchiopu), Sergiu-Dan Dascăl, Ionuț Horea Baboș

27.8.2011   
            
            
               SK
            
            
               Úradný vestník Európskej únie
            
            
               C 252/13
            
         Návrh na začatie prejudiciálneho konania, ktorý podal Curtea de Apel Cluj (Rumunsko) 23. mája 2011 — v trestnej veci Rareș Doralin Nilaș, Gicu Agenor Gânscă, Ana-Maria Oprean (fostă Șchiopu), Sergiu-Dan Dascăl, Ionuț Horea Baboș
   (Vec C-248/11)
   2011/C 252/26
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea de Apel Cluj
   
      Účastníci konania pred vnútroštátnym súdom
   
   Rareș Doralin Nilaș, Gicu Agenor Gânscă, Ana-Maria Oprean (fostă Șchiopu), Sergiu-Dan Dascăl, Ionuț Horea Baboș
   
      Prejudiciálne otázky
   
   
               1.
            
            
               Majú sa článok 4 [ods. 1] bod 14 a články 9 až 14 smernice 2004/39/ES (1) vykladať v tom zmysle, že sa uplatňujú jednak na hlavný trh obchodovania povolený Comisia Națională a Valorilor Mobiliare (Národná komisia pre cenné papiere), jednak na druhotný trh obchodovania, ktorý sa zlúčil s prvým absorpciou v roku 2005, ale ktorý bol naďalej považovaný za oddelený od regulovaného trhu bez toho, aby bola jeho právna povaha spresnená právnymi ustanoveniami?
            
         
               2.
            
            
               Majú sa ustanovenia článku 4 [ods. 1] bodu 14 smernice 2004/39/ES vykladať v tom zmysle, že na systémy obchodovania, ktoré nespĺňajú podmienky hlavy [III] smernice 2004/39/ES, sa nevzťahuje pojem regulovaný trh?
            
         
               3.
            
            
               Majú sa ustanovenia článku 47 smernice 2004/39/ES vykladať v tom zmysle, že trh, ktorý nebol prihlásený zodpovedným vnútroštátnym orgánom a ktorý sa nenachádza na zozname regulovaných trhov, nepodlieha právnemu režimu uplatniteľnému na regulované trhy, najmä pokiaľ ide o pravidlá trestajúce zneužitie trhu v rámci smernice 2003/6/ES?
            
         
      (1)  Smernica Európskeho parlamentu a Rady 2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS (Ú. v. EÚ L 145, s. 1; Mim. vyd. 06/007, s. 263).